е установено свързаната с MOTECH страна в Тайван да е участвала в практики на заобикаляне. Тази констатация обаче е без значение за преценката на практическата осъществимост на ангажимента, посочен в съображения 21 и 22. Комисията анализира последиците от това освобождаване и заключи, че рискът от кръстосано компенсиране е нараснал. Комисията взе предвид и опита, натрупан по време на контрола върху спазването на ангажимента, когато заключи, че не е в състояние да контролира продажбите за едни и същи клиенти в Съюза, осъществявани в рамките на гаранцията и от Тайван.
 Е. ОТТЕГЛЯНЕ НА ПРИЕМАНЕТО НА АНГАЖИМЕНТА И НАЛАГАНЕ НА ОКОНЧАТЕЛНИ МИТА
 (40)
 С оглед на гореизложеното, в съответствие с член 8, параграф 9 от основния антидъмпингов регламент, с член 13, параграф 9 от основния антисубсидиен регламент и с условията на ангажимента Комисията стигна до заключението, че приемането на ангажимента по отношение на Delsolar, CNPV, MOTECH, Xi'an LONGi и LERRI Solar, заедно със свързаните с тях дружества в Съюза, трябва да се оттегли.
 (41)
 Съответно съгласно член 8, параграф 9 от основния антидъмпингов регламент и член 13, параграф 9 от основния антисубсидиен регламент окончателното антидъмпингово мито, наложено с член 1 от Регламент за изпълнение (ЕС) No 1238/2013 на Съвета, и окончателното изравнително мито, наложено с член 1 от Регламент за изпълнение (ЕС) No 1239/2013 на Съвета, се прилагат автоматично за вноса на разглеждания продукт с произход или изпратен от КНР и произведен от Delsolar (допълнителен код по ТАРИК: B792), CNPV (допълнителен код по ТАРИК: B813), MOTECH (допълнителен код по ТАРИК: B852), Xi'an LONGi (допълнителен код по ТАРИК: B897) и LERRI Solar (допълнителен код по ТАРИК: B898) от деня на влизане в сила на настоящия регламент.
 (42)
 За сведение, в таблицата в приложението към настоящия регламент са изброени производителите износители, по отношение на които приемането на ангажимента с Решение за изпълнение 2013/707/ЕС остава незасегнато,
 ПРИЕ НАСТОЯЩИЯ РЕГЛАМЕНТ:
 Член 1
 Приемането на ангажимента във връзка с дружествата
 а)
 Delsolar (Wujiang) Ltd, заедно с неговото свързано дружество в Съюза, и двете в обхвата на допълнителния код по ТАРИК: B792;
 б)
 CNPV Dongying Solar Power Co. Ltd в обхвата на допълнителния код по ТАРИК: B813;
 в)
 MOTECH (Suzhou) RENEWABLE ENERGY CO. LTD в обхвата на допълнителния код по ТАРИК: B852;
 г)
 Xi'an LONGi Silicon Materials Corp. и Wuxi LONGi Silicon Materials Co. Ltd, и двете в обхвата на допълнителния код по ТАРИК: B897, както и
 д)
 LERRI Solar Technology (Zhejiang) Co. Ltd заедно с неговото свързано дружество в Съюза, и двете в обхвата на допълнителния код по ТАРИК: B898
 се оттегля.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 август 2016 година.
 За Комисията
 Председател
 Jean-Claude JUNCKER
 (1) ОВ L 176, 30.6.2016, стр. 21.
 (2) ОВ L 176, 30.6.2016 г., стр. 55.
 (3) ОВ L 152, 5.6.2013 г., стр. 5.
 (4) ОВ L 209, 3.8.2013 г., стр. 26.
 (5) ОВ L 209, 3.8.2013 г., стр.